정조 20년
三道儒生生員李鍾祐幼學趙學儉徐有儀進士李鎭生員鄭經煥幼學安衡七李東昇進士李鍾直生員徐有望進士閔致福生員申頤朝進士李韶九趙學春沈繼之金重淳生員沈來永進士金鐮金履祐生員李羲益韓象履權丕應金炳翼進士金履會生員徐鐸修進士沈應奎李永老生員徐淇修朴宗維進士李羲斗尹致野徐稷修柳諫李舒李光憲金箕弼生員李魯益洪樂膺進士安光宇柳諶宋道鼎生員金厚淵進士李鎭喆生員兪晦根許鈍進士洪緝李益賢生員李得賢崔宅祚兪益柱進士安百榮生員沈鍒李澤進士李光輔姜忠永生員李述明李光顯李弘儒進士申百祿申洸河生員李顯禎進士尹行徹生員尹行慶進士李生員李漢明進士韓毅鎭生員尹舜欽進士李修演韓道裕金匡炅幼學徐有恂沈能秀尹益欽朴蓍協李禎圭金宗鉉李鍾淳金在源兪晥柱黃仁泰李羲玄李英穆兪鼎煥兪星柱柳謨申在奎鄭緯煥李或淵金若淳兪漢芝申夔朝金定根金有根李一容張錫朋申在植閔毅顯李日憲李基延崔亨憲柳傳李熙東南永來尹行琦趙濂金觀淳徐有朋南駿慶南升來金善根宋男圭金文根趙莘材李箕樂尹昄金頤淳南養來金履實尹弼大尹顯大尹升大李敎憲李在憲李穆源金振鐸李樂淵徐有實徐有度閔致傳李亨在趙儒載徐有敬崔大榮金在恒金光岳趙在禧沈鈁韓用弼金義協李行峻李顥永鄭時綏魚在璿鄭大鉉金履鏽沈纘鎭洪秉翼趙匡鎭沈至永洪樂范朴聲祐鄭世禎魚在瓚金坰沈鈺沈鑄吳俊誠徐有基吳俊常李濟應沈鋊權度應趙沁趙在翼朴弘源吳徹常吳敏常吳至常洪樂獻李祗李鍾翼李執兪杞柱徐有儼徐有執金魯鍾申光謹金箕懋李成九金人淳金民淳閔致殷洪秉一申錫耆韓用儀朴基宏李憲一朴宗儀鄭福綏趙鎭衡黃䅘鄭應鉉沈省之李羲玄李在修李秉祐金憲淳黃䆃李愚在李其淵李如淵朴應鉉洪百燮洪千燮金鑛金鐄兪舃煥兪紳煥金在新金箕一朴枝發李東圭具聖元柳命說李鉉喆張履信趙啓煥柳定麟朴弘源任殷常李鎭嵩李鎭泰成載學李永綸李圭錫鄭世周朴宗儆朴英壽洪樂孝崔弘岳崔弘垈趙雲躋李李林寅喆白漢鎭李運一柳之和白孝鎭徐相祿李奎源申在奎柳瑗朴賢壽柳謙柳謨沈樂游申紹兪茂煥兪星柱沈裕徐有民李泌淵李晦淵沈濯尹大東康顯輔黃仁泰徐有榦康麟祥金載成金世忠金德允李學葵申澓張灦張灝張志默尹玆東李松祐李普澈李命玉柳爀吳夏常洪秉一朴永源李堯天申賢模鄭鎭玉李俊祜李學懋徐冕輔崔健亨李鍾植丁啓鉉崔海八柳經洙柳泳朴必元崔基一黃坤柳奭輔李宗喆柳奎運趙英祚許昌尹致鼎柳翔之安廷哲金聖球盧廷圭許昇丁達性盧廷龍黃纘洙丁文爀張黃學洙梁復軫房濬灝李喆圭張舜輝房濬燦李銓圭李五圭李俊錫進士崔翼溟幼學尹德采韓思寬李致寬李秀煥金圭白崔雲翼進士柳東植柳東煥生員尹致謙幼學朴聖溵崔翼之宋守說宋相愼朴孝參朴孝復進士楊宗楷幼學楊世杓崔廷翊金光直李東亨金致敬金憲敬李東宅李東三宋處基進士李基疇幼學安承天李基晉安興魯忠淸道儒生幼學鄭溥鄭浹金述光鄭羲錫李聃緖鄭相錫宋永基洪在泰金洵敬趙碩麟金明奎趙命麟洪運夏金履祥進士洪允升幼學李儒一李儒德高亨謙高時佐崔師達李緯坤高孝謙李鎭大高萬祿柳東卨洪瀁羅得濬朴之煥羅廷萬朴明漢鄭潤身羅廷澤朴新福鄭龜燦朴鎭宅鄭亨朝鄭亨福姜五煥李師綱金相礪金秀坤金震夏進士金宗澤幼學金宗協林命宅李永鎭金鴻運金七運金得鳴崔震夏金德海柳夏榮進士崔相翊幼學柳星奎趙銓李可春尹基爀盧稱金奎成金相鉉李可默盧稷尹道爀金圭蘊金秉鉉盧穉鄭潤邦李成燁柳東采朴聖演金致福李宅仁宋益壽李升燁奇學愼柳在潭安命宅李相根金孝一朴思永朴烇吳伯源崔愼之李錫吳相淳吳相權柳玉命高元謙吳相顯崔涍之宋持元吳相鳳朴祥天李鎭坤李廷珏尹仲說安昌善安命履李馨源李以錫李潤聖進士李大奎幼學李恒奎李以鑑李澈仁姜明煥丁海觀丁壽羅彦孝李興祿吳相忠金冽金絢金載明沈基之曺喜坤吳濬源姜德煥姜麟煥李達瑞李文奎白師孟黃胄錫李薰朴喜周趙景遠朴弼鄭肅閔東顯閔普顯金聃齡金九軌柳光斗郭林大邊大容柳仁馨邊相禹邊得望鄭禮臣金元柔金元八林文興宋炫奇逸相金相說奇泰敬金柱寶宋得魯宋圭新奇泰一吳鼎相任廷相邊相淵生員朴鳳章幼學朴鳳岐朴東稷李陽潤白師曾邊相宅邊德容許杓權極達閔致根曺鳳周李黿升尹致大朴履裕朴師李師重李東煥進士朴纘玟幼學宋一臣丁若祐韓思默朴琦鎭金渻金澤趙秉謙趙秉哲鄭煥奎趙基賢鄭煥斗趙升淳李箕來洪樂夏安玉李箕東李大源金必重進士柳善性奇泰溫生員邊相燦進士奇泰源生員奇泰儉林激林德鎭幼學朴尙初金必斗金魏寶金碩寶金圭海進士李志德生員奇學敬幼學高廷鳳李在仁柳榮履柳格朴壽民金榮祐崔翼泰閔邦顯進士閔哲儒幼學金敬臣崔世璜鄭大運吳徽源洪翼榮柳錫良金元垕吳信相金宗鑑進士文永博幼學金時萬金塤白宗濂文胄德白宗玉李大輝李以晟宋益義李相奎吳養源李重赫柳良錫柳相警閔邦吉崔漢之崔弼之愼師海愼五顯曺光燧崔漢昌洪秉泰李東成羅廷學羅得經崔昌業洪樂鍾林聖河朴重源洪樂薰生員朴宗夏幼學崔承烈崔弘烈柳星三羅學愼柳星一羅得緯洪千榮吳碩源金震吉吳時郁金得麗李東龜李慶濬李基芳朴聖允李基顯尹晉升朴祖赫進士任興源尹東魯幼學安昌徵安壽玉尹錫說任藝源金虎瑞任寅林尹周奭洪仁燮李維坤進士李霖鄭潤吉幼學高廷直柳東圭柳在淵朴孝德崔雲之柳在涵崔望之進士朴夏鎭幼學金鐸鳴金致玉金聖錫高廷益朴聖濂朴聖漢進士李齊鉉朴纘爀生員鄭桔進士鄭致煥鄭在章幼學高時休進士吳燧生員李敬緝幼學柳道弘柳道貫朴明植金致大柳震喆朴日瑞奇象德柳聖祿朴聖儆李寶仁朴熙柳在沃高時德徐弘模尹雲逵尹鵬逵鄭淳永鄭淳弘李羲肇李羲準李羲平李度敏柳訸崔乃和金懋淳金載文黃仁爲南薰李成進默李益秀柳世顯李厚夔申厚祿李季秀權潚李周鼎李修輔進士宋欽詩幼學李景中鄭載燦生員尹會東進士魚錫白幼學鄭在信進士洪範龜幼學兪在柱李心俊權思謙梁濟基鄭在田鄭禮煥鄭在忠鄭在明高時翼鄭昌煥進士崔時喆幼學奇商履奇師孟梁聖觀李敬祚等疏曰伏以臣等於日前以先正臣文靖公金麟厚從祀事猥陳一疏矣及承聖批下者辭旨雖極隆摯兪音尙此靳持夫以我殿下興起斯文之德尊尙儒賢之衷豈獨於先正從祀之典過加難愼之念也只緣臣等誠意淺薄言辭拙訥未能孚格之致反顧慙悚繼以抑鬱之至玆不得不齊聲聯名不避猥越復申前請惟聖明少垂諒察焉噫先正之道學文章出處大節已入淵鑑之所洞悉而前後章甫之疏亦嘗備陳之今不必架疊只就其可合從祀之典者爲殿下更論之夫先正高明之學卓越之識固非臣等管蠡之見所可窺測而嘗考其行錄則有曰未成童嘗見孔夫子不學詩無以言之說遂取詩經讀之精熟又日及長爲學未嘗汲汲於擧子業務窮聖賢之學蓋自幼少時已知有聖賢之學而下學上達之工權輿於是矣及其登第也時則仁廟毓德春宮聖學日躋而得先正爲宮僚則遂大悅焉恩遇日隆或親至直廬從容問難夫仁廟聖君也而爲聖君之所深知如彼其盛則其人之爲大賢君子從可知矣而又能知幾知微早自斂退萉跡林樊潛心經籍爲學則本之曾傳得力則多於語孟以之知行竝進內外交修獨見大意直尋正脈此乃先正所以爲百世師者而惟其涵養之積於中而英華之著於外發之爲文章推之爲節義炳烺乎一世輝映乎百代者壹是皆從學問中流出來則其眞積力踐之工繼往開來之功庶可以一半分推知而雖婦孺之賤亦足以感發而興起者也然臣等生於先正三百年之後旣不能親承警咳薰炙德容則其所考據而憑信者惟是先輩名賢之定論而已夫與先正竝世之賢莫如先正臣文純公李滉而視若師表心焉悅服至於理氣之說雖以文純之精密亦多舍已見而從之其所贊嘆至有無與倫比之語蓋當明宣之際人材蔚興儒賢輩出山林宿德之士朝野矜式之賢亦多其人而四字之褒獨及於文靖惟此一語卽李文純眞知的見之言而臣等前疏之批殿下亦有云然之敎矣此足爲腏食文廟之一大明證而至若先正臣文正公宋時烈卽後文靖百年之賢也嘗尊慕其道德景仰其節義撰其墓道之文而其銘詞曰旣極群言反以約之允矣集成大老之於前輩雖隻字片言未曾浮夸爲辭容易許可而況反約集成四字乃學者之極工聖人之能事今獨於文靖不惜此贊美之語此可見學問思辨之工已臻乎正大光明之域而更無餘蘊矣夫李宋兩先正卽吾東之大賢也凡爲今日之後學者仰之若山斗之崇信之如蓍龜之明則一言半辭足爲後世之所尊信者宜無過於兩先正而其稱述之言若是其美顧臣等令日之請乃兩先正已定之論也且外此諸名碩之所稱述者不可殫記而故相臣鄭澈以海東千載惟先生一人而已稱之故相臣申欽稱之以元祐完人而又曰學問文章逈出富世故儒臣安邦俊則比之以淸水芙蓉光風霽月而曰出處之正無與公比者栗谷豈欺我哉栗谷卽先正臣文成公李珥之號而邦俊蓋引其言而贊嘆之也惟彼兩相一儒皆一代之名公大儒也必不至阿其所好而其言如此夫海東一人之稱元祐完人之比光風霽月之贊言雖大而意非夸亦可謂善觀君子矣噫以先正生質之美純正之學麗澤乎文純直接乎洛閩而造詣之極門路之正實無愧於從祀諸賢則士林公議之至今未伸豈不爲今日之闕典耶臣等匪不知腏享文廟爲聖朝之重典而公議之發歲已數十更矣疏亦七八上矣然且猶不知止者誠以先正超邁之學幸値聖上曠感之會揄揚之典靡有餘憾則先正從祀之擧不於今日而更待何時乎此臣等所以冒犯再瀆之罪期於得請而後已者也矧今聖明在上文敎丕闡崇德尙賢之典樹風勵節之擧靡所闕遺次第修明而尤於先正時起曠世之感前後表章之諭逈出尋常而大本中正之敎隻手三綱之褒除非大賢地級則何以得此題目耶然則殿下之於先正眞可謂知之詳而悅之深矣且有前批中夫孰曰不可之敎然則先正躋配之擧我殿下固已心許之而猶此留難不卽允許此臣等所以繼之以抑鬱之至者也噫先正臣文烈公趙憲文敬公金集道德學問實爲命世之大賢文成之嫡傳士論之發今已久矣章甫之疏亦已屢矣臣等尊仰之誠固當竝擧而日前道疏之批至有與林樊隱德講明之敎故今不敢遽然竝陳在臣等一體慕仰之誠固不免缺望之歸矣顧今俗習日下邪說益熾士趨有迷向之嘆人心多詿誤之憂當此之時闢廓之功不容少緩而闢廓之方惟在於倡明正學倡明之道亦惟在於尊尙儒賢則文靖配廡之擧實爲今日之第一急務也伏願殿下深加三思特採一得爰命有司之臣亟擧先正臣文靖公金麟厚從祀之典丕闡晠世象賢之規俾副多士衛道之誠以光聖德以幸斯文臣等無任云云省疏具悉在所難愼爾等退修學業